โรคระบาดระดับโลก 6 ชนิดที่คร่าชีวิตคนทั้งโลกมากเป็นประวัติการณ์ในอดีต

จากสถานการณ์ในปัจจุบันที่โลกของเรากำลังเผชิญกับโรคติดต่อที่ร้ายแรง และเป็นอันตรายถึงชีวิต และกินเวลายาวนานเกือบจะเป็นปีแล้ว นั่นคือสถานการณ์ของโรคโควิด 19 ที่ยังไม่มีท่าทีว่าจะดีขึ้นในประเทศต่างๆ ซึ่งโรคโควิด 19 จากที่เราทราบกันดีว่าเป็นโรคที่สามารถติดต่อกันได้จากคนสู่คน โดยมีเป้าหมายคือระบบทางเดินหายใจ และมีการติดต่อที่แสนง่ายดาย ทำให้คร่าชีวิตของคนทั้งโลกไปมากมายจนถึงวันนี้ แต่นี่ไม่ใช่ครั้งแรก ที่มีโรคระบาดที่มีความร้ายแรงถึงระดับโลก ในอดีตของเราที่ผ่านมา ก็มีโรคติดต่อที่ร้ายแรงเกิดขึ้นมากมายเช่นกัน และในวันนี้ เราจะมานำเสนอให้ทุกท่านได้ย้อนอดีต ไปดูโรคระบาดระดับโลกที่เคยมีมาในอดีตกันค่ะ

ไข้หวัดใหญ่รัสเซียในปี ค.ศ. 1889-1890

หรือที่เรียกว่าการระบาดของโรคไข้หวัดใหญ่สมัยใหม่ครั้งแรก โดยไข้หวัดรัสเซียมีจุดเริ่มต้นในเมืองเซนต์ปีเตอร์สเบิร์ก และได้แพร่กระจายไปทั่วยุโรป มีผู้ติดเชื้อมากมายไม้เว้นแต่้แต่ผู้นำระดับโลกที่มีชื่อเสียง หลังจากนั้นไม่กี่เดือนมันก็ไปถึงแทบทุกส่วนของโลก โดยรวมแล้ว มีผู้เสียชีวิตด้วยไข้หวัดรัสเซียประมาณ 1 ล้านคน

ไข้หวัดใหญ่สเปนในปี ค.ศ. 1918-1919

ไข้หวัดใหญ่สเปนในปี ค.ศ. 1918-1919 นั้นถือเป็นโรคที่อันตรายที่สุดในประวัติศาสตร์ โดยมีผู้ติดเชื้อ 1 ใน 3 ของประชากรโลกและคร่าชีวิตผู้คนมากถึง 20-50 ล้านคนทั่วโลก โดยมีการระบาด 3 ระลอก โดยระลอกแรกเกือบจะเหมือนไข้หวัดทั่วไปและเกิดขึ้นในฤดูใบไม้ผลิในปี 1918 ระลอกที่ 2 ปรากฏในฤดูใบไม้ร่วงของปีเดียวกันนั้นและเป็นอันตรายถึงชีวิต มันคร่าชีวิตผู้คนภายในไม่กี่ชั่วโมงหรือสองสามวันหลังจากเริ่มมีอาการ และระลอกที่ 3 ในปีถัดไปนั้นร้ายแรงพอ ๆ กันและเพิ่มจำนวนผู้เสียชีวิตมากขึ้น